KINNITATUD

RMK õigus- ja hangete osakonna

juhataja käskkirjaga nr 1-47.3130/1

**PAKKUMUSE ESITAMISE ETTEPANEK**

## Hanke nimetus ja viitenumber

* 1. Hanke nimetus: Võnnussaare vaatetorni, Marimetsa matkaraja ja Õmma metsaonni rekonstrueerimistöödele omanikujärelevalve teenuse tellimine
  2. Viitenumber: 280589
  3. Klassifikatsioon: 71520000-9 Ehitusjärelevalveteenused
  4. Hankemenetluse liik: väikehange

1. **Hanke alusdokumendid, info pakkumuste esitamise ja avamise kohta**
   1. Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.
   2. Kõik selgitused huvitatud isikutelt laekunud küsimustele ning muudatused hanke alusdokumentides tehakse kättesaadavaks eRHRi kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### Pakkumuste esitamine

3.1. Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> eRHRi keskkonnas toodud pakkumust esitamise tähtajaks. Pakkumused avatakse hankija poolt eRHRi keskkonnas toodud pakkumuste esitamise tähtaja saabumise järel, pakkumuste avamise kohta protokolli ei koostata.

3.2. Hankija teeb esitatud pakkumuste maksumused pakkujatele teatavaks teabevahetuse kaudu.

1. **Pakkumuse hinna ja eseme väljendamise viis ja hindamiskriteeriumid**
   1. Pakkuja esitab eRHR-i keskkonnas täidetava pakkumuse maksumuse vormi.
   2. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
   3. Kui võrdselt odavaima maksumusega (suurima punktisummaga) pakkumusi on rohkem kui üks, siis heidetakse need pakkumused esitanud pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
   4. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Läbirääkimised

5.1. Hankijal on õigus pidada hanketingimustele vastava pakkumuse esitanud pakkujatega läbirääkimisi.

5.2. Vastavalt vajadusele teatab hankija pakkujale läbirääkimiste aja ja läbiviimise korra. Läbirääkimised toimuvad pärast pakkumuste esitamist ja võivad olla nii suulised kui kirjalikud.

Suuliselt peetud läbirääkimised protokollitakse.

5.3. Läbirääkimised on konfidentsiaalsed. Hankija ei avalda läbirääkimiste käigus saadud pakkumusi puudutavat teavet diskrimineerival viisil, mis võiks anda ühele pakkujale eelise teiste ees.

1. **Hankija sätestatud tingimused hankelepingu sõlmimisel**
   1. Hanke läbiviimise tulemusena sõlmitakse hankeleping 1 (ühe) edukaks tunnistatud pakkujaga.
   2. Edukaks tunnistatud pakkumuse tagasivõtmise korral on hankijal õigus kohaldada RHS § 119.
   3. Hankelepinguga ei võrdsustata edukaks tunnistatud pakkumust, vaid see sõlmitakse eraldi dokumendina hankeleping Lisa 2 vormil.
   4. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

## 7. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

7.1. kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;

7.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hanke alusdokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.3. kui langeb ära vajadus ehitustööde tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 8. Hanke alusdokumentide lisad

Hanke alusdokumendid koosnevad käesolevast hanke alusdokumentide põhitekstist ning järgmistest lisadest, samuti võimalikest muudatustest hanketingimustes, mille hankija teeb ja avalikustab RHSi kohaselt hankemenetluse ajal:

8.1. Lisa 1 – Tehniline kirjeldus

8.2. Lisa 2 – Hankelepingu projekt

8.3. eRHRis loodud hanke vastavustingimuste ning hindamiskriteeriumide ja -metoodika vormid ning hankemenetlusest kõrvaldamise aluste puudumise kontrollimise tingimused ja kvalifitseerimistingimused, sh hankija poolt esitatud täitmiseks kohustuslikud vormid (kui neid on).